Document ID: /roh_data/filtered/fineweb-2-filterrobots_roh.jsonl.gz/50160

«Marine Présidente» è il slogan da la manadra dal Front National che vul daventar l'emprima presidenta da la Grande Nation. Dapli agid social e subvenziuns, auzar la paja minimala, in'emna da lavur da 35 uras ed ir en pensiun cun 60 onns - quai èn intginas empermischuns da la candidata. Schebain quai è finanziabel, n'è anc betg cler. Ses program cumpiglia 144 puncts. Il pli impurtant project da Le Pen è dentant da sortir da l'Uniun Europeica e da dar si l'euro.
Stefan Brändle ch'è correspundent liber a Paris e scriva per pliras gasettas ha analisà las schanzas e la carriera da la candidata.
L'emprim scrutini è ils 23 d'avrigl 2017.
Procedura d'elecziun
- Il president/la presidenta da la Frantscha vegn elegì directamain dal pievel
- Tgi che cuntascha il pli absolut en l'emprim scrutini ils 23 d'avrigl è elegì
- Sche nagin cuntanscha il pli absolut - quai ch'è per ordinari il cas - datti ina elecziun decisiva ils 7 da matg
- Là vegn decidì tranter ils dus candidats che han gì las pli bleras vuschs